দ্য নাইস গাইস হলো ২০১৬ সালে মুক্তি পাওয়া একই আমেরিকান নব্য-নোয়ার বন্ধুত্বপূর্ণ মারপিটধর্মী চলচ্চিত্র যেটি রচনা (অ্যান্থনি বাগারজ্জির সাথে) এবং পরিচালনা করেছেন শেন ব্ল্যাক, প্রযোজনা করেছেন জোয়েল সিলভার এবং মূল চরিত্রে অভিনয় করেছেন রাসেল ক্রো এবং রায়ান গসলিং এবং পার্শ্ব চরিত্রে অভিনয় করেছেন অ্যান্গুইরি রাইস, ম্যাট বুমার, মার্গারেট কোয়ালি, কেইথ ডেভিড, কিম বাসিংগার। ১৯৭৭ সালের লস অ্যাঞ্জেলস এ সেট হওয়া গল্পে দেখা যায় একজন প্রাইভেট ইনভেস্টিগেটর হল্যান্ড মার্চ এবং ইনফর্সার জ্যাকসন হিলি একসাথে একজন কিশোরীর হারিয়ে যাওয়া নিয়ে তদন্ত করে।  দ্য নাইস গাইস এর প্রিমিয়ার হয় মে ১১, ২০১৬ হলিউডে, মে ১৫ এ ২০১৬ কান চলচ্চিত্র উৎসব এ প্রদর্শিত হয় এবং মে ২০, ২০১৬ সালে যুক্তরাষ্ট্রে মুক্তি পায়। এটি সমালোচকদের কাছ থেকে ইতিবাচক সাড়া পায় এর হিউমার, রহস্য এবং অভিনয়ের জন্য বিশেষ করে ক্রো এবং গসলিং এর। এটি $৬২ মিলিয়ন আয় করে এর $৫০ মিলিয়ন নির্মাণব্যয়ের বিপরীতে।  গল্প হল্যান্ড মার্চ (রায়ান গসলিং) ১৯৭৭ সালের লস এঞ্জেলস এর একজন প্রাইভেট ডিটেকটিভ। জ্যাকসন হিলি (রাসেল ক্রো) একজন ভাড়াটে ইনফোর্সার। ভাগ্যের পরিনতিতে তারা একসাথে হয় যখন এমেলিয়া (মারগারেট কোয়ালি) নামক একজন যুবতী মেয়ে রহস্যজনকভাবে উধাও হয়ে যায়। হিলি এবং মার্চ তাড়াতাড়িই বুঝতে পারে কিছু বিপজ্জনক লোকও এমেলিয়া কে খুঁজছে। তাদের তদন্ত তখনই খারাপ হয় যখন তারা দেখে এই কেসের সাথে যারাই জড়িত হচ্ছে সবাই মারা যাচ্ছে।  কুশীলব   রাসেল ক্রো - জ্যাকসন হিলি  রায়ান গসলিং - হল্যান্ড মার্চ   অ্যান্গুইর রাইস - হলি মার্চ   ম্যাট বুমার - জন বয়/ড. মালেক  মার্গারেট কোয়ালি - এমেলিয়া কাটনার  ইয়ায়া ডাকোস্টা - ট্যালি  কেইতজ ডেভিড - এডি হ্যারিস  লুইস স্মিথ - মিসেস গ্লেন  মুরিল্লে তেলিও - মিস্টি মাউন্টেনস  কিম বেসিঙ্গার - জুডিথ কাটনার  মুক্তি যুক্তরাষ্ট্রে চলচ্চিত্রটি জুন ১৭, ২০১৬ তে মুক্তি পাওয়ার কথা ছিল, কিন্তু ওয়ার্নার ব্রস. এটিকে এগিয়ে মে ২০, ২০১৬ তে আনে সেন্ট্রাল ইন্টেলিজেন্স এর জায়গায়। এটি হলিউডের টিসিএল চাইনিজ থিয়েটারে মে ১১ এ প্রিমিয়ার হয়, তারপর দ্য হলিউড রোসাভেল্ট হোটেলে ১৯৭০' ধাঁচের পার্টির পর এবং মে ১৫ তে কান চলচ্চিত্র উৎসবে।  চলচ্চিত্রটি আগস্ট ৯, ২০১৬ সালে ডিজিটালি ও ডিভিডি এবং ব্লু-রে তে আগস্ট ২৩, ২০১৬ মুক্তি পায়। গ্রহণ বক্স অফিস দ্য নাইস গাইস যুক্তরাষ্ট্র এবং কানাডায় $৩৬.৩ মিলিয়ন আয় করে এবং অন্যান্য দেশগুলোতে $২৫.৫ মিলিয়ন আয় করে বিশ্বব্যাপী মোট $৬২.৮ মিলিয়ন আয় করে নির্মাণব্যয় $৫০ মিলিয়ন এর বিপরীতে। সমালোচকদের প্রতিক্রিয়া রিভিউ সাইট রোটেন টমেটোস এ এটি ৩২২ টি রিভিউর সাথে ৯১% এপ্রুভাল রেটিং পেয়েছে যার গড় স্কোর ৭.৬/১০। মেটাক্রিটিকে ৫১ জন সমালোচকের রিভিউর ভিত্তিতে এটির স্কোর ১০০ এর মধ্যে ৭০ যাকে "সাধারণত ইতিবাচক সাড়া" বলা যায়। দর্শকদের পোল সিনেমাস্কোর এ এটি "বি-" পেয়েছে এ+ থেকে এফ এর স্কেলে, অন্যদিকে "পোস্ট্রাক" এটিকে ৭৫% রেটিং দিয়েছে।   তথ্যসূত্র    বহিঃসংযোগ          বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:১৯৭০-এর দশকের পটভূমিতে চলচ্চিত্র বিষয়শ্রেণী:ওয়ার্নার ব্রসের চলচ্চিত্র বিষয়শ্রেণী:আইকন প্রোডাকশন্সের চলচ্চিত্র বিষয়শ্রেণী:মার্কিন নব্য-নোয়ার চলচ্চিত্র বিষয়শ্রেণী:লস অ্যাঞ্জেলেসে ধারণকৃত চলচ্চিত্র বিষয়শ্রেণী:লস অ্যাঞ্জেলেসের পটভূমিতে চলচ্চিত্র বিষয়শ্রেণী:১৯৭৭-এর পটভূমিতে চলচ্চিত্র বিষয়শ্রেণী:পর্নোগ্রাফি সম্পর্কে চলচ্চিত্র বিষয়শ্রেণী:নিখোঁজ ব্যক্তি সম্পর্কে চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:মার্কিন গোয়েন্দা চলচ্চিত্র বিষয়শ্রেণী:মার্কিন তিক্ত হাস্যরসাত্মক চলচ্চিত্র বিষয়শ্রেণী:২০১৬-এর চলচ্চিত্র বিষয়শ্রেণী:সিলভার পিকচার্স চলচ্চিত্র বিষয়শ্রেণী:আটলান্টায় ধারনকৃত চলচ্চিত্র বিষয়শ্রেণী:মদ্যপান সম্পর্কে চলচ্চিত্র বিষয়শ্রেণী:মার্কিন অপরাধ হাস্যরসাত্মক চলচ্চিত্র বিষয়শ্রেণী:মার্কিন অ্যাকশন হাস্যরসাত্মক চলচ্চিত্র বিষয়শ্রেণী:ইংরেজি ভাষার তিক্ত হাস্যরসাত্মক চলচ্চিত্র